કરુણ રસ તો કથાનો મુખ્ય રસ. રામ-વનવાસ, દશરથ રાજનું મહાપ્રયાણ, સીતાહરણ, રામવિલાપ આ કથા કહેતાં કહેતાં ગિરધર મહારાજ પણ માંડે હીબકા ભરવા… સાથે સાથે એમ પણ બોલતા જાય કે ભગવાનનેય આવું થતું હોય તો આપણું શું ગજું ? મહારાજ સાથે માજી અને બાપાઓ પણા ઢીલાં થઈ જાય અને આંસુ પણ ટપકી પડે. ભાગવત કથામાં શ્રીકૃષ્ણ-બલરામનું મધુરાગમન, ગોપીઓનો વિરહ, યશોદા માતાની વેદના… આ કથાપ્રસંગોમાં પણ કથાકાર ધ્રુસકે ધ્રુસકે રડે અને શ્રોતાઓને પણ રડાવે.